**โครงการสัมมนาวิชาการบริหารระบบฐานข้อมูล**

**เชิงยุทธศาสตร์ในการบริหารจัดการพื้นที่ลุ่มน้ำห้วยเสนงแบบมีส่วนร่วมระหว่างภาคีพัฒนา**

**๑. หลักการและเหตุผล**

พื้นที่ลุ่มน้ำห้วยเสนง มีขอบเขตเนื้อที่ ประมาณ ๑,๕๔๕.๙๓ ตารางกิโลเมตร หรือ

๙๖๖,๒๐๖ ไร่ คิดเป็นร้อยละ ๑๙ ของพื้นทั่งหวัดสุรินทร์ คลอบคลุมเขตการปกครอง ๔ อำเภอ ๒๒ ตำบล มีประชากรในพื้นที่ ๒๘๗,๕๕๒ คน คิดเป็นร้อยละ ๒๐ ของจำนวนประชากรทั้งจังหวัด

การพัฒนาระบบฐานข้อมูลระหว่างหน่วยงานภาคีพัฒนา ทั้งหน่วยงานภาครัฐ ภาคเอกชน

และเครือข่ายองค์กรเอกชนและองค์กรชุมชน ที่มีบทบาทปฏิบัติการในบริบทพื้นที่ลุ่มน้ำห้วยเสนง เพื่อให้เล็งเห็นความสำคัญในการแบ่งปัน องค์ความรู้ บทเรียนกระบวนการทำงานทั้งเชิงประเด็นพื้นที่ ระดับนโยบายยุทธศาสตร์ แผนงาน โครงการ และกิจกรรม โดยการมีส่วนร่วมของหลายภาคส่วน

การสร้างแนวทางการพัฒนานโยบายสาธารณะ การออกแบบจัดตั้งกลไกบริหารการจัดการ

ทรัพยากรลุ่มน้ำห้วยเสนงอย่างมีส่วนร่วมของภาคีภายใต้การบริหารจัดการฐานข้อมูลร่วมกัน ที่หน่วยงานภาคีพัฒนาสามารถนำไปประยุกต์ปรับปรุงกระบวนการทำงานตามนโยบายขององค์กรสังกัดได้อย่างมีประสิทธิภาพ และเกิดประสิทธิผล ที่มีการประสานความร่วมมือเชิงยุทธศาสตร์ร่วมเชิงพื้นที่ ในการบริหารจัดการนิเวศลุ่มน้ำห้วยเสนง โดยภาคีทางสังคมต่างๆ ที่สามารถเข้ามามีส่วนร่วมในการบริหารจัดการทรัพยากรธรรมชาติและสิ่งแวดล้อมร่วมกันในรูปแบบเครือข่ายทางสังคม

ทั้งนี้ลุ่มน้ำห้วยเสนงกำลังประสบกับสถานการณ์ปัญหาสำคัญ ๔ ด้าน

1. ปัญหาความเสื่อมโทรมของฐานทรัพยากรธรรมชาติและสิ่งแวดล้อมในพื้นที่ลุ่มน้ำห้วย

เสนง ที่เกิดขึ้นตลอดทั้งลุ่มน้าห้วยเสนงอันเนื่องจากการแผ้วถาง บุกรุกพื้นที่ป่าไม้ริมห้วย ทั้งส่วนที่เป็นการขยายพื้นที่การเกษตรกรรม ที่อยู่อาศัย การขยายตัวของภาคเมือง

1. ปัญหาคุณภาพน้ำ ขาดมาตรการควบคุมตรวจสอบและการบังคับใช้กฎหมาย เช่น พื้นที่

ที่ทำเกษตรสารเคมีพื้นที่ต้นน้ำ รวมทั้งมาตรการป้องกันตรวจสอบควบคุมคุณภาพน้ำในพื้นที่ชานเมือง

1. ปัญหาน้ำท่วม พื้นที่ประสบปัญหาบริเวณพื้นที่รอบอ่างห้วยเสนง อ่างอำปึล และ

พื้นท้ายอ่างห้วยเสนง ส่งผลกระทบต่อภาคเกษตรกรรม ประมง ภาคธุรกิจ อันเนื่องจากการบริหารจัดการน้ำที่ขาดการมีส่วนร่วม การขยายตัวของภาคเมือง ขาดมาตรการควบคุมการใช้ที่ดินและผังเมือง มีการถมปิดทางน้ำทำให้การระบายน้ำได้ช้างส่งผลทำให้เกิดน้ำท่วม

1. ปัญหาการจัดสรรน้ำ ปัญหาการแย่งน้ำ ซึ่งพบทั้งในระดับภายในชุมชนท้องถิ่นและชุมชน

กับหน่วยงานที่รับผิดชอบในการจัดสรรน้ำ ในเขตพื้นที่ชุมชนเมืองพบแนวโน้มปัญหานี้อาจมากขึ้นในอนาคต เนื่องจากปัจจัยการขยายตัวของเมือง การขยายตัวของภาคอุสาหกรรมและสถานภาพของคนภาคการเกษตร กับการจัดสรรน้ำที่เป็นธรรม

อนาคตการใช้ประโยชน์จากพื้นที่ลุ่มน้ำห้วยเสนงมีมากขึ้นตามลำดับ ซึ่งส่งผลให้ทรัพยากร

ลุ่มน้ำห้วยเสนงที่มีอยู่เสื่อมโทรมลงอย่างรวดเร็ว ทั้งด้านนโยบายและกิจกรรมของประชาชนในลุ่มน้ำห้วยเสนง ที่ขาดการมีส่วนร่วมของประชาชนและการวางแผนการจัดการพื้นที่ลุ่มน้ำห้วยเสนงอย่างรอบด้าน ที่จะต้องประสานภาคีร่วมพัฒนาต่างๆ ในการออกแบบและวางแผนพัฒนาร่วมกัน “พื้นที่ลุ่มน้ำห้วยเสนง”

จากความสำคัญของลุ่มน้ำห้วยเสนงและสถานการณ์ปัญหาที่เกิดขึ้นและแนวโน้มอนาคต การ

สร้างพื้นที่การมีส่วนร่วมของภาคส่วนต่างๆในการแลกเปลี่ยนเรียนรู้เพื่อพัฒนาแผนงานให้เกิดการประสานพลังสร้างความร่วมมือ จึงเป็นสิ่งสำคัญที่จะนำไปสู่เป้าหมายของการจัดการอนุรักษ์และการฟื้นฟูทรัพยากรธรรมชาติและสิ่งแวดล้อมพื้นที่ลุ่มน้ำห้วยเสนงอย่างยั่งยืนและมีส่วนร่วมของทุกภาคส่วนต่อไป

**๒. วัตถุประสงค์**

๒.๑ เพื่อนำเสนอบทเรียนการจัดการพื้นที่ลุ่มน้ำห้วยเสนงบนฐานนิเวศวัฒนธรรมชุมชนและสิทธิชุมชน

๒.๒ เพื่อติดตามวิเคราะห์สถานการณ์และประเมินปัจจัยที่เกี่ยวข้องและผลกระทบในการพัฒนาพื้นที่ลุ่มน้ำห้วยเสนงทางด้าน นโยบาย แผนพัฒนา และกฎหมายที่เกี่ยวข้อง

๒.๓ เพื่อคิดค้น กำหนดแนวทางประสานงานและสร้างภาคีความร่วมมือในการพัฒนาพื้นที่ลุ่มน้ำห้วยเสนงอย่างมีส่วนร่วมของภาคีทางสังคม

**๓. กรอบ / เนื้อหา**

๓.๑ทบทวน ความสำคัญ ปัญหา ผลกระทบและบทเรียนที่เกี่ยวข้องกับพื้นที่ลุ่มน้ำห้วยเสนง

๓.๒ นำ**เส**นอและแลกเปลี่ยนประสบการณ์ รูปธรรมและบทเรียนการดำเนินงานในพื้นที่ของเครือข่ายองค์กรชุมชน ในการจัดการลุ่มน้ำห้วยเสนงและพื้นที่ความมั่น**คงทางอาหาร**

- การจัดการพื้นที่ป่าต้นน้ำ/ป่าชุมชน

- การจัดการน้ำชุมชน “เก็บน้ำได้ ใช้น้ำเป็น”

- การจัดการวังปลา และกลุ่มเพาะพันธุ์สัตว์น้ำเชิงเศรษฐกิจ

- การจัดการพื้นที่เกษตรปลอดภัยและเป็นมิตรกับสิ่งแวดล้อม

- การจัดการเศรษฐกิจชุมชน และเครือข่ายตลาดชุมชน

- การจัดการขยะและมลพิษ

๓.๓ ติดตามวิเคราะห์ แลกเปลี่ยนและประเมินสถานการณ์ทางด้านกฎหมาย นโยบาย แผนพัฒนาและปัจจัยที่เกี่ยวข้องซึ่งอาจส่งผลต่อการดำเนินงานในอนาคต

- วิเคราะห์ “โอกาส และ อุปสรรค กฎหมาย นโยบาย ทางเลือกและทางออกภายใต้บริบทที่

เกี่ยวข้องทั้งระดับพื้นที่และพื้นที่ลุ่มน้ำห้วยเสนง และการคุ้มครองพื้นที่ความมั่นคงทางอาหารจังหวัดสุรินทร์”

๓.๔แนวทางการประสานและสร้างภาคีความร่วมมือในการจัดการ การพัฒนา การอนุรักษ์

และการฟื้นฟูทรัพยากรธรรมชาติและสิ่งแวดล้อมพื้นที่ลุ่มน้ำห้วยเสนงและมีส่วนร่วมของทุกภาคส่วน

- เสวนา “ทิศทางการพัฒนานโยบายสาธารณะ การจัดทำกลไกระหว่างภาคีพัฒนา เพื่อการ

สร้างพื้นที่เรียนรู้ ( Knowleage Forum ) เชิงยุทธศาสตร์การบริหารจัดการพื้นที่ลุ่มน้ำห้วยเสนง”

๓.๕ นิทรรศการลุ่มน้ำห้วยเสนง วิถีชีวิต วัฒนธรรม องค์ความรู้ ภูมิปัญญา ทางเลือกการจัดการทรัพยากรธรรมชาติและสิ่งแวดล้อมลุ่มน้ำห้วยเสนงแบบมีส่วนร่วมและยั่งยืน

**๔. ขั้นตอนการดำเนินงาน**

๔.๑ จัดประชุมเครือข่ายองค์กรชุมชนลุ่มน้ำห้วยเสนงเพื่อสร้างความเข้าใจถึงความจำเป็นและกำหนดเป้าหมายร่วมกันในการจัดทำโครงการฯ

๔.๒ จัดประชุมคณะทำงานเพื่อวางแผนและออกแบบกระบวนการ

๔.๓ ประสานความร่วมมือ องค์กรร่วมจัดจากหน่วยงานและภาคีที่เกี่ยวข้องในการดำเนินงาน

๔.๔ ประสานวิทยากรร่วมงาน

๔.๕ จัดทำนิทรรศการ เอกสารและสื่อในการเผยแพร่ประชาสัมพันธ์และประกอบงาน

๔.๖ จัดเวทีตามโครงการพัฒนาแนวทางการประสานและสร้างภาคีความร่วมมือ ในการจัดการทรัพยากรธรรมชาติและสิ่งแวดล้อมลุ่มน้ำห้วยเสนงแบบมีส่วนร่วมและยั่งยืน

๔.๗ ประชุมสรุปผลการดำเนินงานและจัดทำรูปเล่มรายงาน

# ๕. กลุ่มเป้าหมายจำนวน ๑๓๐ คน ประกอบด้วย

# ๕.๑ เครือข่ายองค์กรชุมชนจังหวัดสุรินทร์ จำนวน ๘๐ คน

- เครือข่ายลุ่มน้ำห้วยเสนง

- เครือข่ายขบวนองค์กรชุมชนจังหวัดสุรินทร์

- เครือข่ายป่าชุมชน

- เครือข่ายเกษตรกรรมทางเลือก

- เครือข่ายทรัพยากรธรรมชาติ สิ่งแวดล้อมและพลังงาน

- เครือข่ายอาสาสมัครพิทักษ์ทรัพยากรธรรมชาติและสิ่งแวดล้อมหมู่บ้าน (ทสม.)

๕.๒ องค์กรองค์กรพัฒนาเอกชน จำนวน ๑๐ คน

- สมาคมป่าชุมชนอีสาน

- มูลนิธิชุมชนอีสาน

- มูลนิธิชุมชนเกษตรนิเวศน์

- มูลนิธิพัฒนาอีสาน

๕.๓ ประชาสังคมสุรินทร์ / สมัชชาสุขภาพจังหวัดสุรินทร์ จำนวน ๑๐ คน

๕.๔ ผู้ประกอบการเอกชน ภาคธุรกิจ จำนวน ๕ คน

๕.๕ หน่วยงานราชการ/อปท. จำนวน ๑๐ คน

๕.๖ นักศึกษานักวิชาการ / ครู-อาจารย์ จำนวน ๑๐ คน

๕.๗ กรมส่งเสริมคุณภาพสิ่งแวดล้อม จำนวน ๕ คน

**รวมทั้งสิ้น จำนวน ๑๓๐ คน**

**๖. ระยะเวลาและสถานที่**

ระหว่างวันที่ วันที่ ๑๓ – ๑๔ สิงหาคม ๒๕๖๑ ณ สวนป่ารีสอร์ท ตำบลนอกเมือง อำเภอเมือง จังหวัดสุรินทร์

**๗. ผู้รับผิดชอบ**

นายศักดิ์ดา สีงาม โครงการอนุรักษ์และฟื้นฟูห้วยเสนง เลขที่ ๖๖ หมู่ที่ ๗ ตำบลแกใหญ่ อำเภอเมือง จังหวัดสุรินทร์ ๓๒๐๐๐ โทรศัพท์ ๐๙๙-๐๓๙๕๗๙๙ / ๐๘๑-๕๔๙๖๓๘๐/๐๘๖-๒๔๙๓๐๔๙

**๘. องค์กรร่วมจัด / ภาคี**

๘.๑ เครือข่ายองค์กรชุมชนเพื่อการอนุรักษ์ฟื้นฟูลุ่มน้ำห้วยเสนงจังหวัดสุรินทร์

๘.๒ ศูนย์ประสานงานวิจัยเพื่อท้องถิ่น (สกว.) จังหวัดสุรินทร์

๘.๓ เครือข่ายป่าชุมชนจังหวัดสุรินทร์

๘.๔ เครือข่ายเกษตรกรรมทางเลือกจังหวัดสุรินทร์

๘.๕ เครือข่ายทรัพยากรธรรมชาติ สิ่งแวดล้อมและพลังงานจังหวัดสุรินทร์

๘.๖ สมาคมป่าชุมชนอีสาน

๘.๗ มูลนิธิชุมชนอีสาน

๘.๘ มูลนิธิชุมชนเกษตรนิเวศน์

๘.๙ มูลนิธิพัฒนาอีสาน

๘.๑๐ สมัชชาสุขภาพจังหวัดสุรินทร์ (ประชาสังคมสุรินทร์)

๘.๑๑ สำนักงานทรัพยากรธรรมชาติและสิ่งแวดล้อมจังหวัดสุรินทร์

๘.๑๒ เครือข่ายอาสาสมัครพิทักษ์ทรัพยากรธรรมชาติและสิ่งแวดล้อมหมู่บ้านจังหวัดสุรินทร์

๘.๑๓ คณะวิทยาศาสตร์และเทคโนโลยี มหาวิทยาลัยราชภัฏจังหวัดสุรินทร์

๘.๑๔ กรมส่งเสริมคุณภาพสิ่งแวดล้อม

๘.๑๕ สำนักงานจังหวัดสุรินทร์

**๙. ที่มางบประมาณสนับสนุน :** กรมส่งเสริมคุณภาพสิ่งแวดล้อม

**๑๐. ผลที่คาดว่าจะได้รับ**

๑๐.๑ เกิดคิดค้น การนำเสนอ ทบทวนและแลกเปลี่ยนถึงพัฒนาการ ความสำคัญ ปัญหา ผลกระทบและบทเรียนที่เกี่ยวข้องกับพื้นที่ลุ่มน้ำห้วยเสนง แนวทางการทำงานเพื่อนำไปสู่การวางแผนการดำเนินงาน

๑๐.๒ เกิดการติดตามวิเคราะห์ แลกเปลี่ยนและประเมินสถานการณ์ทางด้านกฎหมาย นโยบาย แผนพัฒนาและปัจจัยที่เกี่ยวข้องซึ่งอาจส่งผลต่อการดำเนินงานในอนาคต

๑๐.๓ เกิดแผนและแนวทางการประสานและสร้างภาคีความร่วมมือในการจัดการพื้นที่ลุ่มน้ำห้วยเสนงอย่างยั่งยืนและมีส่วนร่วมของทุกภาคส่วน

**กำหนดการโครงการสัมมนาวิชาการ**

**แนวทางประสานและสร้างภาคีความร่วมมือการจัดการพื้นที่ลุ่มน้ำห้วยเสนงแบบมีส่วนร่วม**

**ระหว่างวันที่ ๑๓ – ๑๔ สิงหาคม ๒๕๖๑**

**สวนป่ารีสอร์ท ตำบลนอกเมือง อำเภอเมือง จังหวัดสุรินทร์**

**.....................................................................**

**วันจันทร์ที่ ๑๓ สิงหาคม ๒๕๖๑**

๐๘.๐๐ – ๐๙.๐๐ น. ลงทะเบียน / ชมนิทรรศการ

๐๙.๓๐ – ๑๐.๐๐ น. กล่าวต้อนรับโดย นายเอียด ดีพูน นักพัฒนาอาวุโส

กล่าวเปิดงานโดย ผอ.สำนักส่งเสริมการมีส่วนร่วมของประชาชน

๑๐.๐๐ – ๑๐.๓๐ น. นำเสนอภาพรวมพื้นที่ลุ่มน้ำห้วยเสนง

โดย คุณศักดิ์ดา สีงาม ผู้ประสานงานโครงการอนุรักษ์และฟื้นฟูห้วยเสนง

๑๐.๐๐ – ๑๒.๐๐ น. เวทีนำ**เส**นอและแลกเปลี่ยนประสบการณ์ รูปธรรม และบทเรียนการดำเนินงาน

ของเครือข่ายองค์กรชุมชน สู่เป้าหมายการคุ้มครองพื้นที่ความมั่น**คงทางอาหาร**

และเพื่อการบริหารจัดการลุ่มน้ำห้วยเสนงอย่างยั่งยืน ๕ ประเด็น

( หมายเหตุ:วิทยากรประจำกลุ่มจำนวน ๒ ท่าน )

- การจัดการพื้นที่ป่าต้นน้ำ/ป่าชุมชน

- การจัดการน้ำชุมชน “เก็บน้ำได้ ใช้น้ำเป็น”

- การจัดการวังปลา และกลุ่มเพาะพันธุ์สัตว์น้ำเชิงเศรษฐกิจ

- การจัดการพื้นที่เกษตรปลอดภัยและเป็นมิตรกับสิ่งแวดล้อม

- การจัดการเศรษฐกิจชุมชน และเครือข่ายตลาดชุมชน

ดำเนินรายการโดย คุณนิรุตณ์ บัวพา จนท.ประสานความร่วมมือและพัฒนา

เครือข่าย กรมส่งเสริมคุณภาพสิ่งแวดล้อม

๑๒.๐๐ – ๑๓.๐๐ น. รับประทานอาหารเที่ยง

๑๓.๐๐ – ๑๖.๐๐ น. วิเคราะห์ “โอกาส และ อุปสรรค นโยบายรัฐ ทางเลือกและทางออกภายใต้

บริบทที่เกี่ยวข้องทั้งระดับพื้นที่และพื้นที่ลุ่มน้ำห้วยเสนง และการคุ้มครองพื้นที่ความมั่นคงทางอาหารจังหวัดสุรินทร์” วิทยากร ๔ คน ประกอบด้วย

๑.ประธานสมัชชาองค์กรเอกชนด้านการคุ้มครองสิ่งแวดล้อมและทรัพยากรธรรมชาติ

๒.สำนักงานพัฒนาเศรษฐกิจจากฐานชีวภาพ (องค์การมหาชน)

๓.กรมส่งเสริมคุณภาพสิ่งแวดล้อม

๔.นักพัฒนาอาวุโสด้านทรัพยากรธรรมชาติและสิ่งแวดล้อมภาคอีสาน

คุณอกนิษฐ์ ป้องภัย

ดำเนินรายการโดย ดร.ยุพเยาว์ โตคีรี นักวิชาการมหาวิทยาลัยราชภัฎสุรินทร์

๑๗.๐๐ – ๑๘.๐๐ น. เข้าที่พักผ่อน

๑๘.๐๐ – ๒๐.๐๐ น. รับประทานอาหารเย็น

**วันอังคารที่ ๑๔ สิงหาคม ๒๕๖๑**

๐๗.๐๐ – ๐๘.๐๐ น. รับประทานอาหารเช้า

๐๙.๐๐ – ๐๙.๒๐ น. ชมวิดีทัศน์สารคดีสั้น “วิถีคนลุ่มน้ำ วิถีห้วยเสนง”

๐๙.๓๐ – ๑๐.๐๐ น. นำเสนอผลการสัมมนาวันที่ ๑๓ สิงหาคม ๒๕๖๑

นำเสนอโดย คุณศักดิ์ดา สีงาม

๑๐.๐๐ – ๑๒.๐๐ น. **สัมมนา** “ทิศทางการพัฒนานโยบาย แนวทางพัฒนากลไกระหว่างภาคีพัฒนา เพื่อการสร้างพื้นที่เรียนรู้ ( Knowleage Forum ) เชิงยุทธศาสตร์การบริหารจัดการพื้นที่ลุ่มน้ำห้วยเสนง”

โดย ๑. กรมส่งเสริมคุณภาพสิ่งแวดล้อม

##################

๒. ผู้อำนวยการสำนักงานทรัพยากรธรรมชาติและสิ่งแวดล้อม จ.สุรินทร์

คุณนที ธรรมพิทักษ์พงษ์

๓. หัวหน้าสำนักงานจังหวัดสุรินทร์

คุณธนยศ แสนสุขใส

๔.ผู้อำนวยการโครงการชลประทานสุรินทร์

คุณวรวุธ เครือทองศรี

๕. หัวหน้าหน่วยจัดการต้นน้ำห้วยโตง-ห้วยด่าน

คุณสิทธิชัย ทวีชัย

๖. สมัชชาสุขภาพจังหวัดสุรินทร์ (ประเด็นการจัดการน้ำห้วยเสนงฯ)

คุณศักดิ์ดา สีงาม

๗. ท้องถิ่นจังหวัดสุรินทร์

คุณชำนาญ ศรีพารา

๘. ผู้อำนวยการสำนักงานประปาส่วนภูมิภาคจังหวัดสุรินทร์

คุณไมตรี เขตตะ

๙.เครือข่ายผู้ใช้น้ำ/สหกรณ์ประมงจังหวัดสุรินทร์ จำกัด

คุณณรงค์ศักดิ์ สร้อยเพชร

**ดำเนินรายการ** โดย ดร.สุทธิศักดิ์ แก้วแกมจันทร์ นักวิชาการ มหาวิทยาลัยเทคโนโลยี

ราชมงคลอีสาน วิทยาเขตสุรินทร์

๑๒.๐๐ น. รับประทานอาหารกลางวันร่วมกัน **/ เดินทางกลับโดยสวัสดิภาพ**

**(หมายเหตุ:วิทยากรวันที่ ๑๔ สิงหาคม ๒๕๖๑ อยู่ระหว่างประสานงาน)**